На основу члана 9 Закона о безбједности саобраћаја на путевима (“Службени лист Црне Горе – општински прописи”, број 033/12, 058/14, 014/17 и 066/19), члана 34 став 1 тачка 2 Статута Општине Зета (“Службени лист Црне Горе – општински прописи”, број 012/23), на сједници Скупштине Општине Зета, одржаној дана \_\_\_, донијета је –

**ОДЛУКА**

**о допунама Одлуке о регулисању саобраћаја на територији Општине Зета**

**Члан 1**

У члану 3 Одлуке о регулисању саобраћаја на територији Општине Зета („Службени лист Црне Горе – оптшински прописи“, бр. 017/24, 067/24), након става 2, додају се три нова става и гласе:

„Изузетно од ове забране, дозвољено је кретање теретним возилима укупне масе преко 7,5t регистрованим пољопривредним произвођачима са територије Општине Зета и привредним субјектима чије се сједиште налази у насељима кроз које пролази наведена улица.

Лица која врше превоз дужна су у теретном возилу приликом вршења превоза посједовати доказ о регистрацији газдинства, односно извод из Централног регистра привредних субјеката.

Такође, дозвољено је кретање теретним моторним возилима наведеном улицом лицима која врше откуп пољопривредних производа пољопривредних произвођача са територије Општине Зета, и дужни су да у теретном возилу посједују доказ о утовару робе и податке о регистрованом пољопривредном произвођачу од којег врше откуп пољопривредних производа.“

**Члан 2**

Досадашњи ставови 3, 4 и 5 у члану 3 наведене одлуке, постају ставови 6, 7 и 8.

**Члан 3**

Ова Одлука ступа на снагу осмог дана од дана објављивања у „Службеном листу Црне Горе – општински прописи“.

**Скупштина Општине Зета**

**Предсједник скупштине**

**Небојша Домазетовић**

**Образложење**

**ПРАВНИ ОСНОВ**

Правни основ за доношење Одлуке о регулисању саобраћаја на територији Општине Зета садржан је у члану 9 Закона о безбједности саобраћаја на путевима, којим је прописано да општина, кад врши послове из сопствене надлежности, регулише саобраћај на свом подручју у складу са законом, тако што одређује: путеве са правом првенства пролаза, путеве са једносмјерним и двосмјерним саобраћајем, постављање хоризонталне, вертикалне и свјетлосне сигнализације, ограничења брзине кретања возила, простор за кретање пјешака, бицикала, туристичког воза, запрежних возила и простор за гоњење и вођење животиња, просторе за паркирање возила, забране паркирања и мјеста ограниченог паркирања, зоне смиреног саобраћаја, постављање и одржавање заштитних ограда за пјешаке на опасним мјестима, пјешачке зоне, безбједне правце за кретање учесника и посебне техничке мјере за безбједност пјешака у близини образовних, здравствених и других установа, игралишта и других сличних објеката, уклањање дотрајалих и напуштених возила, у складу са законом, контролу паркирања возила на мјестима на којима је паркирање временски ограничено и услове кретања возила за снадбијевање у зонама смиреног саобраћаја и пјешачким зонама.

Чланом 38 став 1 тачка 2 Закона о локалној самоуправи, прописано је да скупштина доноси прописе и друге опште акте.

Чланом 34 став 1 тачка 2 Статута Општине Зета, прописано је да скуппштина доноси прописе и друге опште акте.

**РАЗЛОЗИ ЗА ДОНОШЕЊЕ ОДЛУКЕ**

У току примјене Одлуке, примијећени су одређени недостаци, па се из тог разлога врше допуне Одлуке, на начин да се грађанима наше Општине олакша кретање наведеном улицом.

**ОБЈАШЊЕЊЕ ПОЈЕДИНИХ ОДРЕДБИ**

Чланом 1 Одлуке предвиђене су допуне изворне одлуке, чланом 2 је извршена пренумерација чланова.

Остали чланови изворне Одлуке остају непромијењени.